Motor gevind van vermiste Welkom-vrou | Netwerk24
Deur Alet van der Walt 07 November 2018 17:32
Groot kommer heers oor die veiligheid van ’n Welkomse vrou wat Woensdagoggend vermoedelik ontvoer is.
Charmaine Botha en haar man, Johnny. Sy word sedert Woensdagoggend vermis. Foto: Facebook
Charmaine Botha (42), wat werk vir die prokureursfirma Piet Haasbroek in Heerenstraat, Welkom, se voertuig is Woensdagmiddag verlate by ’n winkelsentrum in die Thabong-township buite Welkom gekry.
Die kollega sê Botha se man, Johnny, het omstreeks 08:50 gebel om uit te vind waar sy vrou is, omdat hy haar nie op haar selfoon kon bereik nie.
Die kollega sê sy het ’n WhatsApp-boodskap aan Botha op haar selfoon gestuur. Die boodskap is afgelewer, maar nie gelees nie.
Kapt. Stephen Thakeng, ’n polisiewoordvoerder, sê Botha se silwerkleurige Volkswagen Polo is Woensdagmiddag verlate by die Boitumelo-winkelsentrum in Thabong gekry.
Thakeng sê die ondersoek is in ’n baie sensitiewe stadium en die polisie volg elke moontlike leidraad op.
* Twee inwoners van die stad het die afgelope twee maande spoorloos verdwyn.
Karl Reich (82) het op 24 September verdwyn nadat hy laas by sy huis in Volksweg in die stad gesien is.
Nóg ’n Goudvelder, Fernando Mungoi (56), ’n skofbaas by die Phakisa-myn, is op Maandag 29 Oktober in Odendaalsrus gesien. Hy het by sy vriendin gaan kuier en word sedertdien vermis.
Die polisie ondersoek die mans se verdwynings.
Meer oor: Charmaine Botha | Welkom | Vermiste Vrou | Vermis
Vermiste vrou se lyk onder bed gekry